kardosdrur/scandi-wiki huggingface dataset:
Vor Frue af Sevenwouden

Vor Frue af Sevenwouden (frisisk: Us Leaffrou fan Sânwâlden, nederlandsk: Onze-Lieve-Vrouwe van Sevenwouden) er en helgenstatuette af Jomfru Maria, der tilbedes i Sankt Francis-basilikaen i Bolsward. Selvom selve figuren stammer fra slutningen af det 13. århundrede (og derfor er en af de ældste mirakelstatuetter i Holland), er tilbedelsen først sket langt senere. Statuetten stod oprindeligt i et kapel på en bro, da byen blev invaderet af Arumer Zwarte Hoop (Arums sorte flok), en hær af oprørske bønder og lejesoldater i Frisland, som kæmpede mod huset Habsburgs overherredømme, og som støttede hertugerne i Sachsen. Begivenheden fandt sted i 1515. Trods alle voldsomheder blev statuetten sparet, og siden da har den været genstand for en særlig tilbedelse, og lige siden har der været ført en mirakelbog i 's-Hertogenbosch.

Under reformationen blev statuetten bragt i sikkerhed af fromme kvinder. Den forblev skjult blandt såkaldte klopjer helt frem til 1800-tallet, da den offentlige tilbedelse kunne genoptages, nu i en franciskansk kirke.

Eksterne henvisninger 
 Maria van Sevenwouden 

Religion i Nederlandene
Pilgrimskirken i Maria Saal

Mariakirken i den østrigske by Maria Saal er en sengotisk valfartskirke. Den første kirke på stedet blev bygget i 700-tallet af biskop Modestus, som var kommet til Kärnten for at omvende befolkningen til kristendommen. Maria Saal blev religiøst centrum og biskopsæde frem til 900-tallet. I 1400-tallet blev kirken ombygget til en treskibet gotisk kirke med to store tårne og blev omgivet med et forsvarsanlæg. I 1669 brændte kirken men blev genopbygget.

I kirkens sydlige ydermur blev indmuret talrige gravsten og reliefsten fra romersk tid. Reliefstenene stammer fra den nærliggende romerske ruinby Virunum, blandt andet et relief der forestiller en romersk rejsevogn med en piskesvingende kusk og et relief med pantre og vinranker. Gravstenene er fra 1400-1700-tallet og i varierende stil.

Kirkens inventar er fra gotikken og barokken. Lofts- og vægmalerierne er fra 1400-tallet med undtagelse af et freskomaleri over porten til sakristiet, som først blev skabt af Herbert Boeckl i 1923.

Uden for kirken findes et gotisk benhus med en lysholder, hvor et ”evigt brændende lys” skulle beskytte de døde mod onde ånder. Et forsvarstårn som er del af det forsvarsanlæg, som omgiver kirken, er tilbygget benhuset.

Galleri

Eksterne henvisninger 
 Församlingens webbplats

Kirker i Østrig
Kärnten
Bodil Svendsen

Bodil Margrethe Svendsen (født Thirstedt 4. november 1916 i København) er en dansk kajakroer, der i 1948 i London sammen med Karen Hoff blev verdensmester i 500 m toerkajak. 

Bodil Margrethe Svendsen dyrkede kajakroning på eliteplan fra sidst i 1930'erne til begyndelsen af 1950'erne. De første store resultater opnåede hun ved VM 1938 i Vaxholm, hvor hun vandt to bronzemedaljer i henholdsvis 600 m ener- og toerkajak, sidstnævnte sammen med Ruth Lange. Hendes sidste store internationale konkurrence var i 500 m enerkajak ved OL 1952 i Helsinki, hvor hun blev nummer fem. 

Hun forsøgte også at komme med til OL 1956 i Melbourne, men Tove Søby sikrede sig denne plads (og vandt bronze ved legene).

Hun var gift med kajakroeren Axel Svendsen; begge stillede de op for Kastrup Kajak Klub.

Referencer

Eksterne henvisninger 

Kajakroere fra Danmark
Deltagere for Danmark ved sommer-OL 1952
Axel Svendsen

Axel Valdemar Svendsen (født 8. marts 1912 i København, død 10. august 1995 i København) var en dansk kajakroer, der blandt andet deltog i OL 1936 i Berlin. 

Axel Svendsen stillede op i toerkajak, og ved OL 1936 roede han sammen med Verner Løvgreen. Parret stillede op på 1000 m og 10.000 m distancerne. I 1000 m blev der afholdt indledende runde, og her kvalificerede Svendsen og Løvgreen sig via en fjerdeplads i deres heat. I finalen blev parret sidst blandt de otte deltagere, men endte på en syvendeplads, da den svenske kajak blev diskvalificeret. I 10.000 m deltog 12 kajakker direkte i finalen, og Svendsen og Løvgreen blev nummer fire i dette felt.

Han var gift med kajakroeren Bodil Svendsen (født Thirstedt); begge stillede de op for Kastrup Kajak Klub.

Referencer

Eksterne henvisninger 

Kajakroere fra Danmark
Deltagere for Danmark ved sommer-OL 1936
Verner Løvgreen

Verner Løvgreen (født 29. juli 1910 i København, død 6. maj 1990 i Tårnby) var en dansk kajakroer, der blandt andet deltog i OL 1936 i Berlin. Han stillede op for Kastrup Kajak Klub. 

Verner Løvgreen stillede op i toerkajak, og ved OL 1936 roede han sammen med Axel Svendsen. Parret stillede op på 1000 m og 10.000 m distancerne. I 1000 m blev der afholdt indledende runde, og her kvalificerede Svendsen og Løvgreen sig via en fjerdeplads i deres heat. I finalen blev parret sidst blandt de otte deltagere, men endte på en syvendeplads, da den svenske kajak blev diskvalificeret. I 10.000 m deltog 12 kajakker direkte i finalen, og Svendsen og Løvgreen blev nummer fire i dette felt.

Referencer

Eksterne henvisninger 

Kajakroere fra Danmark
Deltagere for Danmark ved sommer-OL 1936
Erik Christian Clemmensen

Erik Christian Clemmensen (født 12. august 1876 i Odense, død 21. maj 1941 i Newark (New York), USA) var en dansk-amerikansk kemiker. Han er mest kendt for  den såkaldte Clemmensen-reduktion, som er en metode hvor en carbonylgruppe bliver omdannet til en methylengruppe.

Referencer 

Kemikere fra Danmark
Søren Hyldgaard

Søren Hyldgaard (6. august 1962 - 7. maj 2018) var en dansk filmkomponist, der også er kendt fra adskillige New Age-albums og sine koncerter.

Hyldgaard var en autodidakt musiker. Han producerede meditation new age strenemusik med det skandinaviske pladeselskab Fønix Musik. Han solgte mere end 125.000 eksemplarer og fik både sølv og platinplader for sit album Flying Dreams (1988).

Hyldgaard modtog en pris fra San Diego Film Commission in Southern California for sit lange arbejde med filmmusik. Han modtog også flere europæisk filmpris-nomineringer, inklusive Jussi Awards og Robertprisen for musikken til Den eneste ene (1999).

Hans film inkluderer den Oscarnominerede kortfilm Når livet går sin vej. Han fik sin Hollywooddebut med thrilleren Red fra 2008, med Brian Cox.

Koncertmusik 
Concerto for Bass Trombone and Orchestra (2015), skrevet til soloisten Stefan Schulz, Berliner Philharmonikerne

Filmografi 
Adam Hart i Sahara (1990)
Enken (1990)
The Chaplin Puzzle (1992)
Den sidste færge (1993)
Mørkets øy (1997)
Når livet går sin vej (1997)
Ørnens øje (1997)
Poika ja ilves (1998)
Nattens engel (1998)
Den eneste ene (1999)
The Other Side (1999)
Pyrus på pletten (2000)
Hjælp! Jeg er en fisk (2000)
Edderkoppen (2000)
Olsen-banden Junior (2001)
Bertram & Co. (2002)
Ulvepigen Tinke (2002)
One Hell of a Christmas (2002)
Till Eulenspiegel (2003)
Dogville Confessions (2003)
Midsommer (2003)
American short (2004)
Fakiren fra Bilbao (2004)
Forsvar (2004)
Nynne (2005)
Red (2008)
Ses (2008)
Den fremmede (2009)
Superbror (2009)
Nuummioq (2009)
Storm (2009)
Min søsters børn vælter Nordjylland (2010)
Noget i luften (2011)
Live fra Jordens undergang (2012)
Det grå guld (2013)

Diskografi 
 Flying Dreams (1988)
 Landmarks (1989)
 Sound Tracks (1990)
 Journey Toward The Sun - med Joel Andrews (1999)

Eksterne henvisninger 
 
 
 
 

Komponister fra Danmark
Filmkomponister fra Danmark
Personer fra København
CinemaxX (flertydig)

CinemaxX har flere betydninger:
 CinemaxX − en tyskejet biografkæde grundlagt i 1977
 CinemaxX (Odense) − en biograf i Rosengårdcentret, Odense
 CinemaxX (Aarhus) − en biograf i Bruuns Galleri, Aarhus
Grimbergen (øl)

Grimbergen er et belgisk ølmærke. Øllen blev oprindeligt brygget af munke i den belgiske by Grimbergen i 1100-tallet, men brygges i dag på forskellige bryggerier i Belgien, Frankrig, Polen og Italien. Mærket har siden 2008 været ejet af Carlsberg Group.

Mærkets nyere historie 
Det belgiske bryggeri Brouwerij Maes (Maes Bryggeri) kontaktede i 1958 munkene på klostret med forslag om at kommercialisere den mørke øl, som Maes havde udviklet under mærket "Grimbergen". Indtil 1978 blev Grimbergen Dubbel og Tripel brygget på bryggeriet i Waarloos (en by i kommunen Kontich). Herefter flyttede produktionen til Brasserie Union i Jumet. Da bryggeriet i Jumet lukkede i 2007, flyttede produktionen til Brouwerij van Alken i byen Alken.

De øl, der blev solgt under navnet Grimbergen, blev herefter brygget af to forskellige selskaber. Alken-Maes i Belgien bryggede øllen før 2008. Alken-Maes blev overtaget af Heineken International i 2008. I forbindelse med overtagelsen blev Grimbergen mærket overtaget af Carlsberg Group, men Heineken blev givet en licens med lang løbetid til at bruge mærket i Belgien.. Som et resultat deraf, brygges Grimbergen i dag i Belgien af Heineken under licens fra Carlsberg og udenfor Belgien fremstilles øllen af Carlsberg, der brygger den på sit bryggeri Kronenbourg i Frankrig.  I Nederlandene er bryggeriet Grolsch ansvarligt for markedsføringen af Grimbergen brygget af Alken-Maes. Carlsberg fremstiller endvidere Grimbergen i Polen og Italien.

Referencer 

Mad fra Belgien
Kukko (øl)

Kukko er et finsk ølmærke, der er fremstillet siden 2001. Navnet Kukko betyder hane på finsk og på ølmærkets logo, kan man faktisk se en hane.

Mad fra Finland
Torben Klitbo

Torben Klitbo (født 21. april 1978 i Øster Sottrup, nordvest for Sønderborg) er en dansk kok, iværksætter og foredragsholder. Klitbo grundlagde i 2004 restaurantkæden Cofoco og har siden været med til at oprette en lang række restaurant-og catering-virksomheder.

Karriere 
Som skolelev var Torben Klitbo opvasker på en restaurant i  Sønderborg. 1998 tog han studentereksamen på Sønderborg Statsskole. Derefter arbejdede han 3 måneder på Jensens Bøfhus i København. I år 2000 startede Torben Klitbo konceptet med nytårsmenuer og søndags-takeaway, mens han var i lære som kok. Allerede det andet år, sammen med Casper Aaquist som var kok på restauranten 1.th., solgte de 2800 nytårsmenuer. 2003 blev han udlært som kok fra den nu lukkede "restaurant Konrad" på Frederiksberg. 2004 åbnede han søndags-take-awayen Cofoco på Istedgade. Samme år åbnede han restaurant Cofoco i Abel Cathrines Gade på Vesterbro. Kort efter åbningen af den første restaurant blev vennen Christian Lytje medindehaver af firmaet.  2013 blev Cofoco-brandet opdelt i to, så medindehaveren Christian Lytje ikke længere var medejer af takeaway og convenience-afdelingen. 

2016 valgte Klitbo at sælge sin part af den efterhånden store restaurantkæde Cofoco, som nu talte 13 restauranter og flere catering-afdelinger. 
Han har blandt andet investeret penge i fodboldklubben Fremad Amager. 2017 åbnede han restaurant Quartier på Værnedamsvej i København. 

2018 blev Klitbo partner og medejer af Humanic group, som er et eventfirma med speciale i teambuilding, julefrokoster og firmafester. Virksomheden råder blandt andet over Langeliniepavillonen og Pakhus Bryggen på Islands Brygge. Selskabet planlægger at åbne 3-5 restauranter og selskabs- og venuelokaler i København inden for de næste år, og samtidig er målsætningen at løfte omsætningen fra 25 mio. kr. til 100 mio. kr. på 3-4 år.

Torben åbnede sammen med en barndomskammerat Bistro Grand-Mére i Sønderborg i sommeren 2020, foruden et medejerskab af Killer Kebab på Vesterbro.

Eksterne henvisninger og kilder
Humanic group
www.bt.dk
https://www.torbenklitbo.dk

 

Personer fra Sønderborg
Kokke fra Danmark
Iværksættere fra Danmark
Flaskekapsel

En flaskekapsel forsegler den øverste åbning af en flaske. Man kan tit købe ølflasker, hvor der er kapsler på. En flaskekapsel er typisk farverig og dekoreret med logoet for mærket af bestemte drikkevarer.

Flasker
Indpakning
Ombo

Ombo er en ø i Boknafjorden i Ryfylke i Rogaland fylke i Norge. Den har et areal på 57,51 km² og er den næststørste ø i fylket. Ombo er delt mellem kommunerne Hjelmeland og Finnøy og ligger nord for Randøy. Højeste punkt er Bandåsen, 515 moh.

Rundt om Ombo ligger Ombofjorden mod øst, Gardssundfjorden mod syd, Vestre Ombofjorden mod vest og Jelsafjorden mod  nord.

Efter at vejen på Ombo blev bygget blev en særegen fjeldformation synlig fra den nye vej. Formationen ser ud som et ansigt i profil og blev oprindelig kaldt Adam, eller blandt de lokale indbyggere «Ombo-Gubben».

Ombo har flere småsteder, blandt andet Jørstadvåg, Tuftene, Skipavik, Skår, Vestersjø, Atlatveit og Eidssund.

Naturforhold 
Med sit forholdsvis store areal og beskedne befolkning er Ombo den eneste af øerne i Rogaland som har et vist vildmarkspræg. Det indre af øen er for en stor del dækket af fyrreskov, men rigere løvskov forekommer også. Øen har flere store søer. Dyrelivet er forholdsvis rigt, med en lille  stamme af elg men også  kronhjort og rådyr.

Færge og hurtigbåd
For at komme til Ombo må man tage færge eller hurtigbåd til Eidssund eller Skipavik. 
Der går færge til Eidssund fra Judaberg, Halsnøy, Helgøy, Nord-Hidle, Nedstrand, Hebnes, Foldøy og Jelsa. 
Der går færge til Skipavik fra Nesvik og Hjelmeland.

Ombo har også gode hurtigbådsforbindelser med anløb  flere gange daglig.

Kilder og henvisninger

 Ombo
 Ombo Skule
 Ombo på snl.no

Øer i Rogaland
Hjelmeland
Finnøy
Canali

Canali er et italiensk mærke af luksustøj og accessories til mænd. Det sælges via firmaets egne butikker og luksus-stormagasiner i hele verden.

Historie 
Canali blev grundlagt i 1934 af Giacomo Canali og Giovanni Canali som en familieejet virksomhed.

I 1950'erne overgik ejerskabet af Canali til den næste generation af familien. I 1970'erne blev Canali den første italiensk skræddervirksomhed som introducerede mekaniske klippemaskiner. Den første flagskibsbutik blev åbnet i Milano.

I 2010 blev pitcheren Mariano Rivera fra New York Yankees model for Canalis reklamekampagne.

I juni 2013 blev virksomheden ledet af den tredje generation af Canali-familien, og der var omkring 1.700 ansatte. Virksomheden indbefattede syv fabrikker i Italien, hvor der blev produceret omkring 250.000 stykker tøj årligt.

I 2012 blev 87,5% af produktionen eksporteret; omkring 1.400 jakkesæt og 1.600 par bukser blev produceret dagligt.

Canali har forretninger på alle kontinenter.

Se også 
 Brunello Cucinelli
 Ermenegildo Zegna
 Isaia
 Kiton
 Armani
 Brioni
 Bottega Veneta
 Trussardi

Referencer

Eksterne henvisninger 
 

Beklædningsvirksomheder fra Italien
Luksusmærker
Etableret i 1934
Gardssundfjorden

Gardssundfjorden er en fjord i Finnøy og Hjelmeland kommuner i Rogaland fylke i Norge. Den går mellem øerne Ombo mod nord og Randøy mod syd. Fjorden strækker sig omtrent 10 kilometer fra Finnøyfjorden i vest til Hjelmelandsfjorden i øst, men hører til samme fjordsystem som går videre mod øst i Jøsenfjorden. Den totale længde fra indløbet i vest til bunden af Jøsenfjorden er 32 kilometer. Det vestlige indløb ligger mellem Halsnes på Halsnøya i syd og Eidsneset på Ombo i nord, mens fjorden i øst ender mellem Øyeneset på Randøy og Skibaviga på Ombo.

Kilder og henvisninger

Fjorde i Rogaland
Finnøy
Hjelmeland
Glutenataksi

Glutenataksi er en type ataksi, hvor indtag af gluten gør, at kroppen angriber hjerne og nervesystem, så lillehjernen skrumper med tiden, og der opstår ataksilignende symptomer. Sygdommen udgør formentlig en stor del af alle tilfælde af Idiopatisk ataksi. Der er eksempler på, at flere medlemmer af samme familie har haft glutenataksi.

Diagnostik 
 Transglutaminase-6-antistoffer: Er i nogle tilfælde positiv ved Gluten Ataxia
 MR-spektroskopi af hjernen: Kan vise atrofi af Cerebellum. Kan være uden fund før sent i forløbet. Negativ scanning udelukker ikke Gluten Ataxia
 Øvrige cøliakiblodprøver, tarmbiopsi, hudbiopsi: Kan ikke bruges til diagnostik af Gluten Ataxia, men Gluten Ataxia og neurologiske symptomer forekommer oftere hos patienter kendt med Cøliaki eller Dermatitis Herpetiformis.

Differentialdiagnoser 

 Cøliaki
 Dermatitis Herpetiformis
 Glutensensitivitet

Behandling 
 Glutenfri diæt
 Evt. diæt fri for visse andre fødevarer og stoffer, idet mange af patienterne også reagerer på ting, der ligner gluten.
 Nogle patienter reagerer desuden på melstøv og lignende i hjemmet, hvilket er nok til at give neurologiske symptomer.
 Vitaminer
 Mineraler

Specialister 
 Sheffield I England: Professor M Hadjivassiliou, The Sheffield Ataxia Centre (SAC), Sheffield Royal Hallamshire

Referencer 

Neurologiske sygdomme
Nikolaj Rosenbakh

Nikolaj Ottonovitj Rosenbakh (, , født 12. juni 1836 i Püssi, død 5. maj 1901 i Sankt Petersborg) var en russisk general i det 19. århundrede. Han var generalguvernør for guvernementet Russisk Turkestan fra 1884 til 1889.

I 1884 offentliggjorde Eduard August von Regel i "Trudy Imperatorskago St. Peterburgskago Botaniceskago Sada" bind 3, en artikel om planten Iris Rosenbachiana, der blev fundet i Turkestan og blev opkaldt efter Rosenbakh.

Noter 

Russere i 1800-tallet
Badstuegade 1H

Badstuegade 1H er en fredet bygning i Aarhus, Danmark. Den blev opført i 1809 og blev fredet i 1970. Bygningen ligger i Latinerkvarteret på Badstuegade ud til Pustervig Torv.

Historie 
Bygningen blev opført af købmanden Harboe Meulengracht i 1809 som et pakhus til at opbevarer importerede varer, og det er i dag et af eneste bevarede pakhuse ud mod denne gade. I 1816 byggede han en tilstødende villa, der lå ud mod Lille Torv og de to bygninger danner en baggråd. Pakhuset blev fredet i 1970, og det blev renoveret i 1977. Facaden ud mod gårdpladsen blev ved denne lejlighed bragt tilbage til sit oprindelige udseende.

I 1998 solgte Aarhus Kommune bygningen til Skumhuset, der brugte den som værksted til madrasser og hynder til møbler. I 2016 flyttede firmaet til
Risskov og pakhuset blev renoveret for at gøre plads til nye lejere.

Arkitektur 
Meulengrachts pakhus er et af de få eksempler på Ludvig 16.-stil. Det er en gul-pudset bygning med rokoko- og barokarkitektoniske træk. Pakhuset blev renoveret i 1977, hvor man også nedrev en gammel bygning i gården bagved, for at gøre pakhuset synligt fra alle sider. Det oprindelige træskelet blev erstattet med betonsøjler og de eksisterende vinduer blev erstattet med træplader med små åbninger.

Se også 
 Fredede bygninger i Aarhus Kommune

Referencer

Eksterne henvisninger 
 

Fredede bygninger, konstruktioner og anlæg i Aarhus
Inger Andersen

Inger la Cour Andersen (født 23. maj 1958 i Jerup) er en dansk økonom og miljøforkæmper. 

Hun blev i januar 2015 udnævnt som generaldirektør for International Union for Conservation of Nature. 

I februar 2019 blev Inger Andersen udnævnt som generaldirektør for United Nations Environment Programme UNEP, hvor hun tiltrådte i juni.

Kildehenvisninger 

Økonomer fra Danmark
Miljøforkæmpere
Ermenegildo Zegna

Ermenegildo Zegna (ofte forkortet og omtalt som Zegna) er et italiensk luksus modehus, der fremstiller og sælger herretøj og accessories. Firmaet blev grundlagt i 1910, da Ermenegildo købte sin fars tekstilvæve, og det drives i dag af fjerde generation af Zegna-familien, og er en familieejet virksomhed. Udover at producere jakkesæt i sit eget mærke, så fremstillet virksomheden også jakkesæt for Gucci, Yves Saint Laurent, Dunhill og Tom Ford. Som en af de største producenter af tekstil på verdensplan (omkring 2,3 mio. meter om året), har Zegna aktivt promoveret forbedringer i uldproduktion over hele verden. Zegna er verdens største herretøjsmærke målt påsomsætning, og havde i 2013 en omsætning på €1,3 mia. Alessandro Sartori er kreativ direktør for alle afdelinger af mærket.

Se også 
 Brunello Cucinelli
 Canali
 Isaia
 Kiton
 Armani
 Brioni
 Bottega Veneta
 Trussardi

Referencer

Eksterne henvisninger 
 

Beklædningsvirksomheder fra Italien
Luksusmærker
Etableret i 1910
Tekstilvirksomheder
Elvi Svendsen

Elvi Johanne Svendsen (født 8. januar 1920 i København, død 7. februar 2013 i Gladsaxe) var en dansk svømmer, der deltog i de olympiske lege i henholdsvis 1936 og 1948 og var med på holdet, der vandt sølv i 4×100 m fri ved legene i 1948. 

Elvi Svendsen stillede op for IF Sparta. Sammen med blandt andet Ragnhild Hveger, Inge Sørensen og Eva Arndt-Riise var hun en af de meget unge danske svømmere, der fik sit internationale gennembrud ved OL i Berlin i 1936. Hun stod måske lidt i skyggen af nogle af de andre fra generationen, og individuelt måtte hun i 100 m fri nøjes med en fjerdeplads i sit indledende heat i tiden 1.10,3 min, hvilket ikke kvalificerede hende videre. Hun udgjorde sammen med Hveger, Eva Arndt-Riise og Tove Bruunstrøm Madsen (alle fire 15-16 år) stafetholdet i 4×100 m fri, der blev nummer syv.

Da OL skulle finde sted i London i 1948, var hun stadig blot 28 år, og sammen med den jævnaldrende Eva Arndt-Riise var hun alderspræsident på stafetholdet ved OL. I det indledende heat bestod holdet af Arndt-Riise, Svendsen, Fritze Nathansen og Greta Andersen, der med ny olympisk rekord på 4.33,5 kvalificerede sig sikkert til finalen (rekorden stod dog kun få minutter, inden hollænderne slog den med over to sekunder). Svendsen kom dog ikke til at svømme finalen, idet Karen Margrethe Harup blev skiftet ind på hendes plads, og hun var derfor ikke direkte med til at vinde sølvmedaljen.

Elvi Svendsen var svigerdatter til den olympiske bryder Carl Carlsen, og hun blev derfor senere kendt som Elvi Carlsen.

Referencer

Eksterne henvisninger 
 

Olympiske svømmere fra Danmark
Deltagere for Danmark ved sommer-OL 1936
Deltagere for Danmark ved sommer-OL 1948
Olympiske sølvmedaljevindere fra Danmark
Henry Larsen (roer)

Henry Christian Larsen (født 21. juli 1916 i Køge, død 26. september 2002) var en dansk roer, der deltog i OL 1948 i London, hvor han sammen med Børge Raahauge Nielsen, Erik Larsen, Harry Knudsen og Ib Olsen som var styrmand, vandt bronze i firer med styrmand. Han stillede op for Køge Roklub.

Henry Larsen var senere i en periode træner i Danske Studenters Roklub.

Referencer

Eksterne henvisninger 
 

Olympiske roere fra Danmark
Olympiske bronzemedaljevindere fra Danmark
Deltagere for Danmark ved sommer-OL 1948
Personer fra Herfølge
Jan Persson

Jan Persson (22. juli 1943-15. november 2018) var en dansk fotograf. Med sit kamera har han indfanget alle større og mindre begivenheder på den danske jazzscene siden begyndelsen af 1960'erne, lige fra de store koncertscener og klubberne til udendørskoncerterne og DR’s radio og TV-studier.
Det kom der ikoniske billeder af f.eks. Louis Armstrong og Miles Davis ud af. Senere så han muligheder i beat og rockmusikken, og legender som Bob Dylan, Jimi Hendrix, Led Zeppelin og Jim Morrison kom i hans linse.

Hans fotografier er benyttet i en række bøger og udstillinger, og er brugt til mere end 1000 LP og CD omslag.

Persson har leveret billeder til det amerikanske jazztidsskrift Down Beat, Musica Jazz, Melody Maker og Jazz Special samt dagbladene Politiken, Berlingske og Ekstra Bladet.

Efter pensioneringen overdrog han 15.000 billeder fra sit omfattende arkiv til Aalborg Universitet.

I 2004 modtog Jan Persson som den første ikke-musiker Ben Webster-prisen.

I 2014 modtog Jan Persson Jazzahead prisen i Bremen.

Han efterlod sin hustru Maj-Britt Persson ( gift 18.5.1991) og 3 børn, Christina Persson, Louise Persson og Julie Lund.

Fotografer fra Danmark
Henry Larsen (flertydig)

Henry Larsen er navnet på flere personer:

 Henry Larsen (1928-1999) - dansk kunstner.
 Henry Larsen (roer) (1916-2002) - dansk roer.
 Henry Larsen (norsk roer) (1896-1969) - norsk roer.
 Henry Kristian Larsen (1914-1986) - dansk hockeyspiller.
 Henry Larsen (polarforsker) (1899-1964) - canadisk polarforsker.
 Henry Louis Larsen (1890-1962) - amerikansk general og guvernør på Guam.
Henry Kristian Larsen

Henry Kristian Larsen (født 16. maj 1914 i Vig, død 14. august 1986 i Kalundborg) var en dansk hockeyspiller, der deltog på det danske landshold ved OL 1936 i Berlin. Han spillede for Kalundborg Hockeyklub og opnåede seks landskampe i perioden 1935-1941.

Danmark blev delt nummer syv blandt de elleve deltagende hold efter nederlag i indledende runde til Tyskland og uafgjort mod Afghanistan samt i nederlag i to placeringskampe mod henholdsvis Schweiz og Japan.

Referencer 

Hockeyspillere fra Danmark
Deltagere for Danmark ved sommer-OL 1936
Egeris Syd (Skive)

Egeris syd er et industrikvarter i det sydligste Skive, med mange produktions og service virksomheder. Skive Folkeblad ligger i området.

Bydele i Skive
4K

4K har flere betydninger:
 4K-opløsning – en standard for digital billedopløsning
 4K-Beton – en dansk betonfabrik
 4K – nationalitetskendetegn for luftfartøjer fra Aserbajdsjan